Diere Etiek Komitee (DEK) > Universiteit van Pretoria
Diere Etiek Komitee (DEK)
Datums van Komitee Vergaderings vir 2015
Navorsing en Innovation
(Voorheen bekend as die Komitee vir toesig oor die gebruik en versorging van diere in navorsing en onderrig – AUCC)
Welkom by die webtuiste van die DEK (UP-Diere Etiek Komitee). Die DEK is ‘n subkomitee van die Komitee vir Navorsingsetiek en –integriteit aan die Universiteit van Pretoria, wat verslag doen aan die Navorsingkomitee van die Senaat. Die Fakulteit Veeartsenykunde, Mediese Wetenskappe en Natuurwetenskappe, wat navorsingsdiere gebruik, sowel as die UP Biomediese Navorsingseenheid, die Regsfakulteit en die Nasionale DBV, word in die komitee verteenwoordig. Laasgenoemde verteenwoordig die publiek asook diere welsynsorganisasies.
Die DEK se verantwoordelikheid is om te verseker dat die gebruik van navorsingsdiere noodsaaklik is, dat die minimum hoeveelheid diere gebruik word, onnodige pyn uitgeskakel word, dat die algehele gesondheid van diere bevorder word en dat die standaarde van die Nasionale Kode vir die Welstand van Diere gehandhaaf word. Die ander doelwit is om die Universiteit, die fakulteite asook navorsers te beskerm teen enige regsaksies deurdat alle projekte wat die gebruik van eksperimentele diere insluit deur die DEK goedgekeur word voordat met die navorsingswerk begin mag word.
Die gebruik van diere vir opleidingsdoeleindes word op ‘n soortgelyke wyse deur die komitee nagegaan en gekeur.
Die Senaatskomitee vir Navorsingsetiek het besluit dat alle studies waarin diere betrokke is, byvoorbeeld die observasie van wilde diere ook deur die DEK goedgekeur moet word. Die aansoekvorm is gewysig sodat dit die ook die verkryging van neus en keel deppers van diere insluit. Volgens internasionale riglyne word etiese goedkeuring ook benodig vir alle studies wat die gebruik van monsters van ‘n Biobank of wat voorheen gestoor is benodig.
Benutting van die UP-Biomediese Navorsingseenheid
In 2002 het die Universiteit van Pretoria die vestiging van sy Biomediese Navorsingseenheid by die Onderstepoort kampus goedgekeur as 'n gesentraliseerde fasiliteit vir navorsing waar eksperimentele diere gebruik word. Die mandaat van die Sentrum sluit die volgende in:
Die voorsiening van fasiliteite vir eksperimentele diere wat voldoen aan die hoogste internasionale standaarde.
Die opleiding van gespesialiseerde professionele en tegniese personeel wat navorsers kan help en toesig hou oor die uitvoering van goedgekeurde navorsingsprojekte waar eksperimentele diere betrokke is.
Om te verseker dat aan alle etiese en wetlike vereistes vir die versorging en gebruik van eksperimentele diere, soos uiteengesit in die Nasionale Standaard, voldoen word, asook die beskerming van beide die navorser en die Universiteit teen moontlike regsaksies
Die verbetering van die algemene standaard van diere proewe asook om seker te maak dat die gebruik van die diere geregverdig is.
Benutting van die UPBMNS
Die instelling van die UPBMNS is voorafgegaan deur uitgebreide onderhandelinge tussen die betrokke fakulteite. �� Ooreenkoms is bereik dat ten einde aan die bogenoemde vereistes te voldoen, asook die belegging wat deur die Universiteit gemaak is, te regverdig, dit noodsaaklik is dat sy fasiliteite gebruik moet word waar moontlik.
Die Grové Navorsingsdiere Sentrum by die Fakulteit van Gesondheidswetenskappe en verskeie ander klein diere behuisingseenhede is gesluit en alle eksperimentele prosedures wat dierenavorsing behels en wat tot die voordeel van die mens of ander diere gedoen word, moet sedertdien by die UPBMNS uitgevoer word. Daar is egter op die volgende uitsonderings op hierdie reël ooreengekom:
Waar diere vir onderrig doeleindes gebruik word, kan hulle by die betrokke departement gehuisves word, mits voldoende behuising en gekwalifiseerde personeel beskikbaar is en die fasiliteit deur die DEK goedgekeur is.
Wanneer diere vir hul eie voordeel bestudeer word, soos in die geval van die Departement Dierkunde, kan dit gedoen word by hul eie gespesialiseerde fasiliteite na inspeksie en goedkeuring deur die DEK. Dieselfde geld vir studies van plaasdiere op die Proefplaas en diere by die Soogdiernavorsingsinstituut.
Wanneer fasiliteite buite die Universiteit gebruik word, moet hulle goedgekeur word deur die DEK en / of die NDBV en in sommige gevalle deur DAFF.
| Geredigeer deur: Elmarie Mostert